Stromae

Ο Paul Van Haver (12 Μαρτίου 1985), ευρέως γνωστός με το καλλιτεχνικό του όνομα Stromae, είναι Βέλγος μουσικός, ράπερ, τραγουδιστής και στιχουργός. Ο πατέρας του, Pierr Rutare, κατάγεται από τη Ρουάντα και η μητέρα του, Miranda Marie Van Haver, από το Βέλγιο.Τα είδη μουσικής που "ακολουθεί" είναι χιπ χοπ και ηλεκτρική μουσική. Έλαβε ευρεία διεθνή αναγνώριση το 2009 με το τραγούδι "Alors on danse" (από το άλμπουμ Cheese), το οποίο έγινε νούμερο 1 σε πολλές ευρωπαϊκές χώρες. Το 2013, το δεύτερο άλμπουμ Racine carrée ήταν μια εμπορική επιτυχία, πουλώντας 2 εκατομμύρια αντίτυπα μόνο στη Γαλλία και σχεδόν 600.000 αντίτυπα στον υπόλοιπο κόσμο. Ο Stromae έχει καταφέρει να πουλήσει πάνω από 8.5 εκατομμύρια δίσκους παγκοσμίως ενώ τα τραγούδια του έχουν κατά κύριο λόγο γαλλικούς στίχους.

 Βιογραφία 
Ο Van Haver γεννήθηκε στις Βρυξέλλες και μεγάλωσε στην πόλη Laeken, με πατέρα από τη Ρουάντα και Βελγίδα μητέρα. Ο Van Haver και τα αδέρφια του μεγάλωσαν με τη μητέρα τους καθώς ο πατέρας τους, πετυχημένος αρχιτέκτονας, σκοτώθηκε κατά τη Γενοκτονία της Ρουάντα το 1994 ενώ πήγαινε να επισκεφτεί την οικογένειά του. Ο Van Haver φοίτησε σε ένα ρωμαιοκαθολικό σχολείο μετά την αποτυχία του να μπει σε ένα δημόσιο σχολείο στην ηλικία των 16 ετών. Δημιούργησε ένα μικρό ραπ συγκρότημα μαζί με φίλους ενώ ήταν στο σχολείο. Οι πρώτες επιρροές του περιλάμβαναν τον Βέλγο τραγουδιστή-στιχουργό Ζακ Μπρελ, τους κουβανέζικους ήχους και την κογκολέζικη ρούμπα. Αν κι ανατράφηκε ως Βέλγος, ανέφερε ότι δεν ένιωθε πάντα πως καταγόταν από το Βέλγιο.

 Μουσική καριέρα 

 2000-07: Πρώτα Χρόνια 
Το 2000 έκανε την πρώτη του εμφάνιση ως ράπερ με το όνομα Opmaestro, παρόλο που αργότερα άλλαξε το σκηνικό του όνομα σε "Stromae", που σημαίνει "Maestro", με τα γράμματα αντεστραμμένα σύμφωνα με τη γαλλική αργκώ.

Σε ηλικία 18 ετών, δημιούργησε ένα ραπ συγκρότημα με το όνομα "Suspicion", μαζί με τον ράπερ "J.E.D.I." στο Eichof. Παρήγαγαν το τραγούδι και το βίντεοκλιπ "Faut que t'arrête le Rap..." πριν ο J.E.D.I. αποφασίσει να φύγει από το γκρουπ. Για να χρηματοδοτήσει την ιδιωτική του εκπαίδευση, ο Van Haver εργάστηκε με μερική απασχόληση στη βιομηχανία φιλοξενίας αλλά η ακαδημαϊκή του απόδοση δεν είχε τα αναμενόμενα αποτελέσματα. Μόνο αργότερα, όταν μπήκε στο Institut national de radioélectricité et cinématographie (Εθνικό Ινστιτούτο Κινηματογράφου), πέτυχε να κυκλοφορήσει τον πρώτο του δίσκο "Juste un cerveau, un flow, un fond et un mic".

 2007-08: Πρώτος δίσκος 
Το 2007, κατά τη διάρκεια των σπουδών του στη Σχολή Κινηματογράφου στις Βρυξέλλες, ο Stromae αποφάσισε να επικεντρωθεί πλήρως στη μουσική του καριέρα. Αυτό οδήγησε στο αποτέλεσμα της κυκλοφορίας του πρώτου δίσκου του "Juste un cerveau, un flow, un fond et un mic". Το 2008 υπέγραψε ένα τετραετές συμβόλαιο με τις "Because Music" και "Kilomaître".

 2009-12: Αναγνώριση και διεθνής επιτυχία 
Το 2008 ο Stromae εργάστηκε για τον μουσικό ραδιοφωνικό σταθμό NRJ στις Βρυξέλλες. Ο μουσικός παραγωγός Vincent Verbelen εντυπωσιάστηκε από το ταλέντο του Stromae στο πρώτο του single "Alors on danse" και αποφάσισε να το μεταδώσει στο NRJ. Η ανταπόκριση των ακροατών (συμπεριλαμβανομένων προσωπικοτήτων της μουσικής βιομηχανίας όπως η Anna Wintour και ο Ζαν-Κλωντ βαν Νταμ και του πρώην προέδρου της Γαλλίας Νικολά Σαρκοζί) ήταν αρκετά ενθουσιώδης και ο Stromae απέκτησε ευρεία δημόσια αναγνώριση. Λίγες εβδομάδες μετά από την πρώτη αυτή ακρόαση, οι πωλήσεις του τραγουδιού το ανέβασαν στην πρώτη θέση στο Βέλγιο.

Σε σύντομο χρονικό διάστημα ο Stromae υπέγραψε συμβόλαιο με τη Vertigo Records της Mercury Records France (Universal Music Group).

Από τον Μάιο του 2010 το κομμάτι "Alors on danse" κατέκτησε την πρώτη θέση στο Βέλγιο, τη Γαλλία, τη Σουηδία, την Ελλάδα, τη Γερμανία, την Αυστρία, την Τουρκία, την Ιταλία, την Ελβετία, τη Δανία, τη Ρουμανία και την Τσεχία.

Στις 2 Σεπτεμβρίου 2010, ο Stromae συνεργάστηκε με τον Kanye West και τον Gilbere Forte σε ένα remix της επιτυχίας του "Alors on danse". Το 2010, ήταν υποψήφιος στην κατηγορία Καλύτερου Ολλανδού και Βέλγου Καλλιτέχνη στα MTV Europe Music Awards.

Μεταξύ των μουσικών του επιρροών, ο Stromae έχει αναφέρει : "Ήμουν μέλος σε ένα μικρό γκρουπ που έπαιζε μουσική ραπ. Σκέφτηκα ότι αντί να αντιγράφω τη γαλλική μουσική, καλύτερα να επικεντρωθώ σε ένα πιο αμερικάνικο στυλ αλλά με ευρωπαϊκό ύφος. Τότε ανακάλυψα ξανά το Eurodance των 90s. Για μεγάλο χρονικό διάστημα νιώθαμε ντροπή για αυτόν τον ήχο αλλά στην πραγματικότητα υπάρχουν πολλά που μπορείς να ανακαλύψεις. Έχει τις ρίζες του από όλα τα είδη μουσικής ; από χάουζ έως σάλσα. Θαυμάζω επίσης τον Ζακ Μπρελ - ήταν μια μεγάλη επιρροή για μένα - αλλά και διάφορα είδη όπως η κουβανέζικη μουσική και η κογκολέζικη ρούμπα, που άκουγα ως παιδί. Εκείνη η μουσική κουνούσε όλη την Αφρική." Ο Stromae είχε δηλώσει ότι ήθελε πολύ να συνεργαστεί με το ραπ γκρουπ Swag+5 και τον ράπερ T-Jay. Τελικά, η συνεργασία δεν ευοδώθηκε αλλά ο Stromae είναι φανατικός τραγουδιστής της αμερικανικής μουσικής σκηνής.

Είναι ένας από τους δέκα νικητές του European Border Breakers Award 2011. Στις 9 Φεβρουαρίου 2011, το πρώτο του άλμπουμ Cheese (μαζί με το single "Alors on danse") κέρδισε το βραβείο Best Dance Album στον μουσικό διαγωνισμό Victoires de la musique.

Στις 23 Μαΐου 2011, κατά την ηχογράφηση για τη γαλλική τηλεοπτική εκπομπή Taratata, ο Stromae έκανε ένα mix του "Alors on danse" και του "Don't Stop the Party" με τους Black Eyed Peas. Ο Stromae ανακοίνωσε επίσης ότι θα συμμετείχε σε δυο συναυλίες του γκρουπ Black Eyed Peas που έγιναν στο Παρίσι στις 24 και 25 Ιουνίου 2011. Ο Stromae είχε ήδη συναντήσει τον will.i.am στα NRJ Music Awards τον Ιανουάριο του 2011. Ο will.i.am του είχε αναφέρει πως του άρεσε το "Alors on danse" και εξέφρασε την επιθυμία του για μια συνεργασία με τον Stromae.

Το 2011, έλαβε υποψηφιότητα στην κατηγορία Best Belgian Act στα MTV Europe Music Awards.

 Επιπλέον καριέρα 

 Stromae ως maestro 
Πιστός στις αρχές της καλλιτεχνικής του ταυτότητας, ο Van Haver δημιούργησε μια σειρά από videos που τα περιγράφει ως leçons, ή μαθήματα, και τα έχει προσθέσει στο Youtube.

Το Leçon 21 έχει τίτλο Silence, το leçon 24 έχει τίτλο les leçons c'est "tous les mêmes," και δημιουργήθικαν από τον Stromae μέσα σε μια γόνδολα στη Βενετία. το Leçon 28 έχει τίτλο "ta fête" (hymne red devils), και συμμετέχει η Εθνική ομάδα ποδοσφαίρου του Βελγίου.

 Μόδα 
Ο Stromae είναι γνωστός για το διακριτικό του στυλ και τις ενδυματολογικές του επιλογές. Έχει χρησιμοποιήσει αυτήν την εικόνα για τη δημιουργία μιας περιορισμένης γραμμής ενδυμάτων με την επωνυμία "Mosaert" (αναγραμματισμός του καλλιτεχνικού του ονόματος). Η συλλογή διαθέτει φωτεινά χρώματα και γεωμετρικά μοτίβα και έχει περιγραφεί ως "hipster" και "retro kitsch". Ο Stromae είπε ότι ήθελε να «δημιουργήσει μια γέφυρα μεταξύ του βρετανικού στυλ και της αφρικανικής αισθητικής».

Η πρώτη συλλογή ήταν επιτυχημένη, με τα αποθέματα να εξαντλούνται μέσα σε τρεις ημέρες. Η δεύτερη συλλογή, Capsule No. 2, κυκλοφόρησε στο Colette στις 3 Δεκεμβρίου 2014 στο Παρίσι και χρησιμοποιεί ως βασικό σχέδιο την τετραγωνική ρίζα σε κάθε αντικείμενο σε διαφορετικά χρώματα. Το Capsule No. 3 κυκλοφόρησε στις 7 Απριλίου 2016 και κυκλοφόρησε ένα μουσικό κομμάτι στις 31 Μαρτίου 2017 για να προωθήσει τη νέα γραμμή ρούχων του. Τα νέα σχέδια περιλαμβάνουν μοτίβα που δεν είχε ξαναχρησιμοποιήσει ο Stromae, αντανακλώντας την πρόθεση του Mosaert να μετακινηθεί σταδιακά σε μια ξεχωριστή στυλιστική ταυτότητα για τη γραμμή ένδυσης.

 Συνεργασίες 
Ο Stromae συνεργάστηκε με τον σκηνοθέτη Henry Scholfield για την παραγωγή του βίντεοκλιπ για το single της Βρετανής καλλιτέχνιδος Dua Lipa "IDGAF", το οποίο κυκλοφόρησε στις 12 Ιανουαρίου 2018.

 Προσωπική ζωή 
Το 2015 αναγκάστηκε να ακυρώσει μια περιοδεία στην Αφρική εξαιτίας έντονου άγχους που προκαλείται από τη λήψη ενός φαρμάκου κατά της ελονοσίας Lariam (Mefloquine). Από τότε ο Stromae έχει περιορίσει τις δημόσιες εμφανίσεις του. Ενώ σε συνέντευξή του το 2017, δήλωσε ότι εξακολουθεί να πάσχει από κρίσεις πανικού και άφησε αναπάντητο το ερώτημα για το αν θα μπορούσε να ξανά ασχοληθεί επαγγελματικά με τη μουσική κυρίως λόγω των προβλημάτων του αυτών.Τελικά, από το 2018 ξεκίνησε και πάλι τις δημόσιες εμφανίσεις του στο κοινό.

Στις 12 Δεκεμβρίου 2015, ο Van Haver παντρεύτηκε κρυφά με την Coralie Barbier, σε μια ιδιωτική τελετή που έλαβε χώρα στο Mechelen. Και τη νύχτα της 23ης Σεπτεμβρίου 2018 γεννήθηκε ο πρώτος του γιος.

 Μουσικό είδος 
Η μουσική του Stromae έχει επηρεαστεί αρκετά από την ηλεκτρονική μουσική και ιδιαίτερα από το βέλγικο Νέο Κύμα. Θεωρείται το "πρόσωπο του Νέου Κύματος". Θεωρεί ότι η κογκολέζικη μουσική αποτελεί μια τεράστια επιρροή.

Ο Stromae συγκρίνεται συχνά με τον Ζακ Μπρελ και ο Μπρελ αποτέλεσε μεγάλη επιρροή για τον Stromae, με τον τελευταίο να συμμετέχει σε αρκετά από τα τραγούδια του.

 Βραβεία και υποψηφιότητες 

 Μουσικά Βραβεία του Ηνωμένου Βασιλείου 
ΈτοςΤραγούδιΒραβείοΑποτέλεσμα2013"Papaoutai"Best StylingΥποψηφιότηταBest ChoreographyΥποψηφιότητα2014"Tous les mêmes"Best Pop VideoΥποψηφιότητα2015"Carmen"Best Urban VideoΥποψηφιότηταBest AnimationΥποψηφιότητα

 Μουσικά Βραβεία Antville 
ΈτοςΤραγούδιΒραβείοΑποτέλεσμα2015"Carmen"Best AnimatedΥποψηφιότητα

 Άλλα Βραβεία 
ΈτοςΟργανισμόςΒραβείοΔίσκος2009NRJ Music AwardsBelgian Francophone Musical Breakthrough of the YearN/A2010Music Industry AwardsΕπιτυχία της ΧρονιάςAlors on danseMusical Breakthrough of the YearN/A2011Victoires de la MusiqueElectronic or Dance Music Album of the YearCheeseUltratop Download AwardMost Downloaded Artist in 2010 in BelgiumN/AOctaves de la musiqueΚαλλιτέχνης της ΧρονιάςN/AShow of the YearN/A2012ADISQMost Successful Francophone Artist in QuebecN/A2013Festival International du Film Francophone de NamurΚαλύτερο βίντεοκλιπPapaoutaiSACEMRolf Marbot Prize for Song of the YearFormidableNRJ Music AwardsΚαλύτερο Γαλλόφωνο ΤραγούδιΚαλύτερος Άνδρας Γαλλόφωνος ΚαλλιτέχνηςN/AMTV Europe Music AwardsΚαλύτερος Βέλγος ΚαλλιτέχνηςN/ARed Bull Elektropedia AwardsΚαλλιτέχνης της ΧρονιάςN/A2014Octaves de la musiqueN/ABel RTL Public PrizeN/ABest Album of French SongsRacine carréeGlobes de Cristal AwardsΚαλύτερος Άνδρας ΚαλλιτέχνηςN/AWorld Music AwardsBest-Selling Benelux ArtistN/AVictoires de la MusiqueΆνδρας Καλλιτέχνης της ΧρονιάςN/AΒίντεοκλιπ της ΧρονιάςFormidableSong/Variety Album of the YearRacine carrée2015Συναυλία της ΧρονιάςN/A2016Académie françaiseGrand prix de la francophonieN/A

 Δισκογραφία 
 Studio album 
 Cheese (2010)
 Racine carrée (2013)
 Multitude (2022)

 Extended plays 
 Juste un cerveau, un flow, un fond et un mic... (2007)

 Mixtapes 
 Freestyle Finest (2006)
 Mixture Elecstro (2009)

 Video album 
 Racine carrée Live (2015)

Παραπομπές

Κατηγορία:Βέλγοι τραγουδιστές
Κατηγορία:Βέλγοι συνθέτες